"Angola ni igihugu gikomeye mu buryo bwa gisirikare muri kariya karere dutuyemo no gusubiza epfo, inyuma ya Afurika y'Epfo, kuko ni yo ya mbere mu bya gisirikare, hagakurikiraho Angola..." "Urumva rero igihugu nk'icyo gikomeye, ni byiza kugitega amatwi, kuko utagiteze amatwi noneho ibibazo bikaba bibi, hari ubwo gishobora no gufata uruhande rumwe, kandi uruhande cyashyigikira ni ukuvuga ko rwaba rufite amahirwe yo gutsinda urundi - uretse ko ibyo bintu ni ibintu bibi cyane nyine, ibintu by'intambara ni bibi..." Bwana Sebarenzi avuga ko kuba aya masezerano asaba ibihugu byombi "kwirinda guhungabanya ubusugire bw'ikindi gihugu", bivuze ko byari bigeze aho ibi bihugu "bitekereza ko hashobora kuba intambara".
